අනුරාධපුර මහනගර සභාවේ නාගරික කොමසාරිස් රෝහණ සම්පත් ධර්මදාස මහතා ඇතුළු නිලධාරීන් පිරිසක් ඊයේ උදෑසන එහි ගොස් ආපන ශාලාව දැඩි පරික්ෂාවට ලක් කරනු ලැබීය.නාගරික කොමසාරිස්වරයා විසින් අදාළ ආපන ශාලාව පවත්වාගෙන යන පුද්ගලයාගෙන් ආපනශාලාව පවත්වාගෙන යාම සඳහා මහනගර සභාව මගින් නිකුත් කෙරන මුළුතැන්‍ගෙයි බලපත්‍රය, ව්‍යාපාර ලියාපදිංචිය, වෙළෙඳ බලපත්‍රය, ඉල්ලා සිටි අතර එම කිසිදු ලියවිල්ලක් ආපනශාලා හිමිකරු සතු නොවීය.ආපන ශාලාවෙන් ආහාර පාන ලබාගන්නන් හට පානය කිරීම සඳහා ලීටර් 20 බැගින් වූ පානීය ජල බෝතල් තබා තිබූ අතර ඒවා සෞඛ්‍යාරක්ෂිත පානීය ජලය නොවන බවට මහජන සෞඛ්‍ය පරික්ෂකවරුන් තීරණය කළ අතර එම ජල බෝතල් 02ක් මුද්‍රා තබා පරික්ෂණ කටයුතු සඳහා නිලධාරීන් භාරයට ගනු ලැබීය.වැටලීම සිදුකළ නාගරික කොමසාරිස්වරයා ඇතුළු මහජන සෞඛ්‍ය පරික්ෂකවරු ආපන ශාලාව දැඩි සෝදිසියට ලක්කළ අතර තේ සාදන ස්ථානය වීදුරු කැඩී බිඳී ගොස් දැඩි ලෙස අපවිත්‍රව තිබීම හේතුවෙන් එම ස්ථානයද මුද්‍රා තැබීය.යම් ආයතනයක් පවත්වාගෙන යන විට අවශ්‍ය මූලික අවශ්‍යතා වන ජලය සහ විදුලියද මේ ස්ථානයේ විසන්ධිකර තිබූ බව වැටලීම සිදුකළ නිලධාරීන් පැවැසූහ.